###### SUTARTIS SU ŪKIO SUBJEKTU DĖL DUOMENŲ TEIKIMO IR GAVIMO, IŠDUODANT (PARDUODANT) KOMPENSUOJAMĄSIAS MEDICINOS PAGALBOS PRIEMONES PAGAL ELEKTRONINĮ RECEPTĄ

Nr.

Vilnius

Valstybės įmonė Registrų centras (toliau – Registrų centras) atstovaujama Nuotolinio konsultavimo skyriaus Verslo klientų aptarnavimo grupės vadovės Astos Šileikienės, veikiančios pagal  2019 m. rugpjūčio 19 d. valstybės įmonės Registrų centro generalinio direktoriaus įsakymą Nr. VE-398 (1.3E) „Dėl pavedimo pasirašyti sutartis“, ir [įveskite TIKSLŲ juridinio asmens pavadinimą] (toliau – Ūkio subjektas), atstovaujamas [įveskite SPĮ atstovo (sutartį pasirašančio asmens) pareigas, vardą, pavardę], veikiančio (-ios) pagal [įveskite dokumento, kurio pagrindu veikia SPĮ atstovas (sutartį pasirašantis asmuo), pavadinimą, datą, numerį (pvz. įmonės įstatus, 2020-XX-XX įgaliojimą Nr. XXX ir pan.], toliau kiekvienas (-a) atskirai vadinamas (-a) Šalimi, o kartu vadinami (-os) Šalimis, sudarė šią duomenų teikimo sutartį (toliau – Sutartis). Abi Sutarties Šalys yra duomenų teikėjai (toliau – TEIKĖJAS) ir gavėjai (toliau – GAVĖJAS).

**I SKYRIUS**

**SUTARTIES DALYKAS**

1. Šalių įsipareigojimai pagal Sutartį:
	1. Ūkio subjektas įsipareigoja teikti Registrų centro tvarkomai Elektroninės sveikatos paslaugų ir bendradarbiavimo infrastruktūros informacinei sistemai (toliau – ESPBI IS) duomenis, nurodytus Elektroninės sveikatos paslaugų ir bendradarbiavimo infrastruktūros informacinės sistemos nuostatų, patvirtintų Lietuvos Respublikos Vyriausybės 2011 m. rugsėjo 7 d. nutarimu Nr. 1057 „Dėl Elektroninės sveikatos paslaugų ir bendradarbiavimo infrastruktūros informacinės sistemos nuostatų patvirtinimo“, (toliau – ESPBI IS nuostatai) 27.28 papunktyje;
	2. Ūkio subjektas, teikdamas duomenis ESPBI IS, įsipareigoja laikytis Sveikatos priežiūros įstaigų informacinių sistemų susiejimo su e. sveikatos paslaugų ir bendradarbiavimo infrastruktūra reikalavimuose ir techninėse sąlygose, patvirtintose Lietuvos Respublikos sveikatos apsaugos ministro 2010 m. gruodžio 17 d. įsakymu Nr. V-1079 „Dėl Sveikatos priežiūros įstaigų informacinių sistemų susiejimo su e. sveikatos paslaugų ir bendradarbiavimo infrastruktūra reikalavimų ir techninių sąlygų patvirtinimo“ (toliau – Sąlygos) ir ESPBI IS duomenų mainų ir integracijos projektavimo dokumentacijoje (toliau – Projektavimo dokumentacija), kuri skelbiama Lietuvos Respublikos sveikatos apsaugos ministerijos interneto svetainės (<http://sam.lrv.lt/>) E. sveikatos skiltyje, nustatytų reikalavimų ir techninių sąlygų;
	3. Nuo Ūkio subjekto pranešimo apie pasirengimą teikti / gauti duomenis Registrų centrui, pastarasis įsipareigoja, vadovaujantis ESPBI IS nuostatų 9.8, 10.6, 10.16 papunkčiais pagal Sąlygų 21 punktą ir Projektavimo dokumentaciją, teikti Ūkio subjektui duomenis, reikalingus kompensuojamosios medicinos pagalbos priemonės išdavimui (pardavimui) bei elektroninio vaistinio preparato, medicinos priemonės ir kompensuojamosios medicinos pagalbos priemonės išdavimo (pardavimo) dokumento suformavimui, tik dėl tų kompensuojamųjų medicinos pagalbos priemonių, dėl kurių apmokėjimo Privalomojo sveikatos draudimo fondo biudžeto lėšomis Ūkio subjektas yra pasirašęs sutartį su teritorine ligonių kasa;
	4. Šalys įsipareigoja visus duomenis ir informaciją naudoti šioje Sutartyje nurodyta tvarka ir tikslais.

**II SKYRIUS**

**DUOMENŲ TEIKIMO IR GAVIMO JURIDINIS PAGRINDAS**

1. Šalys šia Sutartimi numatytus duomenis teikia ir gauna vadovaudamosi:
	1. Registrų centras duomenis teikia vadovaudamasis:

2.1.1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu) 6 straipsnio 1 dalies c punktu ir 9 straipsnio 2 dalies h punktu;

2.1.2. Lietuvos Respublikos sveikatos sistemos įstatymo 131 straipsnio 3 dalimi;

2.1.3. Lietuvos Respublikos valstybės informacinių išteklių valdymo įstatymo 35 straipsniu;

2.1.4. ESPBI IS nuostatų 16.6 papunkčiu ir 43 punktu;

2.1.5. Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo, patvirtinto Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“, 71 punktu;

2.1.6. Lietuvos Respublikos sveikatos apsaugos ministro 2020 m. lapkričio 10 d. įsakymu Nr. V-2579 „Dėl Kompensuojamųjų medicinos pagalbos priemonių išdavimo (pardavimo) apdraustiesiems ūkio subjektuose tvarkos aprašo patvirtinimo“;

2.2. Registrų centras duomenis gauna vadovaudamasis:

2.2.1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu) 6 straipsnio 1 dalies c punktu ir 9 straipsnio 2 dalies h punktu;

2.2.2. Lietuvos Respublikos sveikatos sistemos įstatymo 131 straipsnio 3 dalimi;

2.2.3. ESPBI IS nuostatų 16.6, 25.5 papunkčiais;

2.2.4. Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo, patvirtinto Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“, 71 punktu;

2.2.5. Lietuvos Respublikos sveikatos apsaugos ministro 2020 m. lapkričio 10 d. įsakymu Nr. V-2579 „Dėl Kompensuojamųjų medicinos pagalbos priemonių išdavimo (pardavimo) apdraustiesiems ūkio subjektuose tvarkos aprašo patvirtinimo“;

2.3. Ūkio subjektas duomenis teikia vadovaudamasis:

2.3.1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu) 6 straipsnio 1 dalies c punktu ir 9 straipsnio 2 dalies h punktu;

2.3.2. Lietuvos Respublikos sveikatos sistemos įstatymo 131 straipsnio 3 dalimi;

2.3.3. ESPBI IS nuostatų 12.3.23, 27.28 papunkčiais;

2.3.4. Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo, patvirtinto Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“, 71 punktu;

2.3.5. Lietuvos Respublikos sveikatos apsaugos ministro 2020 m. lapkričio 10 d. įsakymu Nr. V-2579 „Dėl Kompensuojamųjų medicinos pagalbos priemonių išdavimo (pardavimo) apdraustiesiems ūkio subjektuose tvarkos aprašo patvirtinimo“;

2.4. Ūkio subjektas duomenis gauna vadovaudamasis:

2.4.1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu) 6 straipsnio 1 dalies c punktu ir 9 straipsnio 2 dalies h punktu;

2.4.2. Lietuvos Respublikos sveikatos sistemos įstatymo 131 straipsnio 3 dalimi;

2.4.3. Lietuvos Respublikos valstybės informacinių išteklių valdymo įstatymo 35 straipsniu;

2.4.4. ESPBI IS nuostatų 43 punktu;

2.4.5. Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo, patvirtinto Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“, 71 punktu;

2.4.6. Lietuvos Respublikos sveikatos apsaugos ministro 2020 m. lapkričio 10 d. įsakymu Nr. V-2579 „Dėl Kompensuojamųjų medicinos pagalbos priemonių išdavimo (pardavimo) apdraustiesiems ūkio subjektuose tvarkos aprašo patvirtinimo“.

**III SKYRIUS**

**DUOMENŲ NAUDOJIMO TIKSLAS IR TVARKA**

1. Šalys įsipareigoja viena kitai teikti duomenis šioje Sutartyje ir Sutarties 1 priede „Duomenų teikimo sąlygos“ (toliau – Sutarties 1 priedas) numatytomis sąlygomis.
2. TEIKĖJAS yra atsakingas, kad duomenų pateikimo dieną jo teikiami duomenys yra teisingi, išsamūs, patikimi ir atitinkantys teisės aktų reikalavimus.
3. TEIKĖJAS atsako už teikiamų duomenų saugą, iki duomenys pasieks GAVĖJĄ.
4. TEIKĖJAS įsipareigoja ne vėliau kaip prieš 30 (trisdešimt) darbo dienų raštu pranešti GAVĖJUI apie numatomą duomenų teikimo sąlygų pakeitimą.
5. Registrų centras gautus duomenis, įskaitant ir asmens duomenis, naudoja norėdamas sudaryti tinkamas sąlygas kompensuojamųjų medicinos pagalbos priemonių išdavimui (pardavimui) apdraustiesiems ūkio subjekte, naudojant ESPBI IS priemones, taip pat siekdamas aprūpinti sveikatinimo įstaigas informacija, reikalinga teikiant sveikatinimo paslaugas, ir užtikrinti sveikatinimo veiklos tęstinumą.
6. Ūkio subjektas gautus duomenis, įskaitant ir asmens duomenis, naudoja kompensuojamųjų medicinos pagalbos priemonių išdavimo (pardavimo) pagal elektroninį receptą pacientui paslaugoms teikti, bendradarbiavimui su sveikatos priežiūros specialistais, ruošiant ataskaitas teritorinėms ligonių kasoms ir kitoms valstybės institucijoms.
7. Registrų centras turi teisę iš Ūkio subjekto gautus duomenis, įskaitant ir asmens duomenis, teikti kitiems gavėjams, teisės aktų nustatyta tvarka turintiems teisę gauti duomenis, sudarydamas duomenų teikimo sutartis ESPBI IS nuostatų 14.7 papunktyje nustatyta tvarka.
8. Ūkio subjektas neturi teisės tretiesiems asmenims atskleisti, teikti ar kokiu nors kitu būdu ar forma suteikti galimybę susipažinti su asmens duomenimis, gautais iš ESPBI IS, jeigu kitaip nenustato Lietuvos Respublikos teisės aktai.
9. Ūkio subjektas turi teisę prie ESPBI IS prisijungti tik Sutartyje numatytu tikslu ir esant tiesioginiam paciento ar jo įgalioto atstovo kreipimuisi. Ūkio subjekto ir jo darbuotojų prisijungimas prie asmens duomenų, saugomų ESPBI IS, nesant paciento ar jo įgalioto atstovo kreipimosi, laikomas neteisėtu. Esant įtarimų dėl neteisėto prisijungimo, Registrų centras turi teisę laikinai, kol bus nustatytas prisijungimo teisėtumas, sustabdyti Ūkio subjekto prisijungimą prie ESPBI IS ir, nustačius neteisėto prisijungimo faktą, nutraukti duomenų teikimo sutartį su Ūkio subjektu.
10. Ūkio subjektas privalo pateikti Registrų centrui asmens, kuriam prašo suteikti Prekybos vietos administratoriaus vaidmenį arba atnaujinti šio vaidmens suteikimą, vardą, pavardę, asmens kodą, elektroninį paštą, telefoną.
11. Ūkio subjektas įsipareigoja iš anksto arba ne vėliau kaip per vieną darbo dieną pateikti Registrų centrui prašymą panaikinti suteiktą Prekybos vietos administratoriaus vaidmenį, kai asmuo, kuriam šis vaidmuo suteiktas, netenka tokių teisių (duomenų vartotojas nušalinamas nuo darbo (pareigų), nebeatitinka teisės aktuose nustatytų išorinio informacinių sistemų naudotojo kvalifikacinių reikalavimų, praranda patikimumą, pasibaigia, pasikeičia jo darbo santykiai su Ūkio subjektu ar kt.).
12. Prekybos vietos administratorius privalo suvesti į ESPBI IS Ūkio subjekto darbuotojų, tvarkančių Sutartyje nurodytus duomenis, susijusius su šių darbuotojų priėmimu ir atleidimu iš darbo.

**IV SKYRIUS**

**TEIKIAMŲ DUOMENŲ SAUGA**

1. Šia Sutartimi Gavėjas savo lėšomis ir priemonėmis įsipareigoja užtikrinti iš TEIKĖJO gautų duomenų saugą, jei ši Sutartis nenustato kitaip. Už šio įsipareigojimo nesilaikymą Gavėjas atsako Lietuvos Respublikos teisės aktų nustatyta tvarka.
2. Registrų centras užtikrina Sutarties pagrindu gaunamų duomenų saugą vadovaudamasis:
	1. Reglamentu (ES) 2016/679;
	2. Lietuvos Respublikos sveikatos apsaugos ministerijos valdomų ir valstybės įmonės Registrų centro tvarkomų elektroninės sveikatos sistemos informacinių sistemų duomenų saugos nuostatais, patvirtintais Lietuvos Respublikos sveikatos apsaugos ministro 2019 m. liepos 3 d. įsakymu Nr. V-777 „Dėl Lietuvos Respublikos sveikatos apsaugos ministerijos valdomų ir valstybės įmonės Registrų centro tvarkomų elektroninės sveikatos sistemos informacinių sistemų duomenų saugos nuostatų ir duomenų subjektų teisių įgyvendinimo išankstinės pacientų registracijos informacinėje sistemoje tvarkos aprašo patvirtinimo“;
	3. ESPBI IS nuostatų VI skyriuje „ESPBI IS duomenų sauga“ numatyta tvarka;
	4. 2021 m. liepos 7 d. Poveikio duomenų apsaugai vertinimu dėl papildomo funkcionalumo kompensuojamųjų medicinos pagalbos priemonių išdavimui (pardavimui) prekybos vietose (ne vaistinėse).
3. Ūkio subjektas užtikrina Sutarties pagrindu gaunamų duomenų saugą vadovaudamasi:
	1. Reglamentu (ES) 2016/679;
	2. Lietuvos Respublikos sveikatos apsaugos ministerijos valdomų ir valstybės įmonės Registrų centro tvarkomų elektroninės sveikatos sistemos informacinių sistemų duomenų saugos nuostatais, patvirtintais Lietuvos Respublikos sveikatos apsaugos ministro 2019 m. liepos 3 d. įsakymu Nr. V-777 „Dėl Lietuvos Respublikos sveikatos apsaugos ministerijos valdomų ir valstybės įmonės Registrų centro tvarkomų elektroninės sveikatos sistemos informacinių sistemų duomenų saugos nuostatų ir duomenų subjektų teisių įgyvendinimo išankstinės pacientų registracijos informacinėje sistemoje tvarkos aprašo patvirtinimo“;
	3. ESPBI IS nuostatų VI skyriuje ,,ESPBI IS duomenų sauga“ nustatyta tvarka;
	4. [nurodykite papildomus teisės aktus, kuriais užtikrinama duomenų sauga, jei tokie yra]
4. Šalys įsipareigoja visą dokumentaciją, duomenis, gautus viena iš kitos vykdant šią Sutartį, laikyti saugotina informacija ir neatskleisti (neplatinti) trečiosioms šalims, išskyrus atvejus, kai tai privaloma Lietuvos Respublikos teisės aktų nustatyta tvarka. Už neteisėtą šioje Sutartyje numatytos saugotinos informacijos atkleidimą kaltoji Šalis atsako teisės aktų nustatyta tvarka. Ūkio subjekto įsipareigojimas neatskleisti saugotinos informacijos lieka galioti ir po šios Sutarties nutraukimo ar jos pasibaigimo dienos. ESPBI IS duomenų gavėjai, teikiantys ESPBI IS duomenis tretiesiems asmenims, negali keisti ESPBI IS duomenų ir privalo nurodyti teikiamų duomenų šaltinį.
5. GAVĖJO informacinėje sistemoje privalo būti įdiegtos techninės ir organizacinės priemonės, skirtos TEIKĖJUI ir GAVĖJUI identifikuoti ir perduodamų duomenų vientisumui užtikrinti.
6. GAVĖJAS įsipareigoja nedelsdamas, bet ne vėliau kaip per 24 (dvidešimt keturias) valandas, raštu Sutarties XII skyriuje „Šalių rekvizitai ir parašai“ nurodytais kontaktiniais adresais informuoti TEIKĖJĄ apie asmens duomenų pažeidimą ir imtis priemonių, kad būtų pašalintas asmens duomenų saugumo pažeidimas.
7. GAVĖJAS apie pastebėtas klaidas informuoja TEIKĖJĄ ne vėliau kaip per 5 (penkias) darbo dienas raštu ir elektroniniu paštu, Sutarties XII skyriuje „Šalių rekvizitai ir parašai“ nurodytais kontaktiniais adresais. Jeigu GAVĖJO pranešimas apie klaidas yra pagrįstas, TEIKĖJAS ištaiso klaidas ne vėliau kaip per 10 (dešimt) darbo dienų nuo pranešimo gavimo, pataisytus duomenis pateikia GAVĖJUI pagal šioje Sutartyje numatytas duomenų teikimo sąlygas ir nedelsiant informuoja GAVĖJĄ apie tai elektroniniu paštu ir raštu, Sutarties XII skyriuje „Šalių rekvizitai ir parašai“ nurodytais kontaktiniais adresais. Tuo atveju, jeigu klaidų ištaisyti neįmanoma, TEIKĖJAS nurodo priežastis, dėl kurių duomenų pataisyti negalima.
8. GAVĖJAS, gavęs iš TEIKĖJO patikslintus asmens duomenis, užtikrina klaidingų duomenų pakeitimą pagal asmens duomenų teikimo sąlygas, nustatytas Sutarties 1 priede.
9. TEIKĖJAS, pažeidęs Sutarties 1 priede nurodytas asmens duomenų teikimo sąlygas, informuoja GAVĖJĄ apie Sutarties nevykdymo priežastis raštu ir elektroniniu paštu, Sutarties XII skyriuje „Šalių rekvizitai ir parašai“ nurodytais kontaktiniais adresais, nurodydamas laiką, kada asmens duomenų teikimo sąlygų vykdymas bus atnaujintas.
10. Ūkio subjektas užtikrina, kad visi asmens duomenis tvarkyti įgalioti asmenys būtų raštu įsipareigoję užtikrinti konfidencialumą ir pasirašę konfidencialumo pasižadėjimus, parengtus pagal Sutarties 2 priedą „Pasižadėjimo neatskleisti duomenų, gaunamų iš Elektroninės sveikatos paslaugų ir bendradarbiavimo infrastruktūros informacinės sistemos, forma“. Ūkio subjektas, Registrų centro prašymu, tinkamai pasirašytą konfidencialumo pasižadėjimą (-us) privalo pateikti Registrų centrui ne vėliau kaip per 5 darbo dienas nuo tokio prašymo pateikimo dienos. Ūkio subjektas visais atvejais privalo pateikti šiame punkte nustatyta tvarka pasirašytą asmens, kuriam prašoma suteikti Prekybos vietos administratoriaus vaidmenį, konfidencialumo pasižadėjimą iki prieigos teisių šiam asmeniui suteikimo.

**V SKYRIUS**

**APMOKĖJIMO TVARKA**

1. TEIKĖJAS duomenis GAVĖJUI teikia ir iš jo gauna neatlygintinai vadovaujantis ESPBI IS nuostatų 44 punktu.

**VI SKYRIUS**

**ATSAKOMYBĖ IR GINČŲ SPRENDIMO TVARKA**

1. Nė viena Šalis neturi teisės pavesti šią Sutartį vykdyti tretiesiems asmenims.
2. Už šios Sutarties įsipareigojimų nevykdymą arba netinkamą vykdymą Šalys atsako Lietuvos Respublikos teisės aktų nustatyta tvarka.
3. Tarp Šalių kylantys ginčai dėl šios Sutarties vykdymo sprendžiami Šalių derybomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties, sprendžiami Lietuvos Respublikos teisme.

**VII SKYRIUS**

**TAIKYTINA TEISĖ**

1. Sutarčiai ir jos vykdymui taikoma Lietuvos Respublikos teisė.

**VIII SKYRIUS**

**SUTARTIES KEITIMO IR PILDYMO TVARKA**

1. Sutartis ir jos priedai keičiami, tikslinami ir pildomi, išskyrus Sutarties 6 punkte numatytus atvejus, tik raštišku abiejų Šalių įgaliotų atstovų pasirašytu susitarimu, kuris tampa neatskiriama šios Sutarties dalimi.
2. Bet kokie pakeitimai, susiję su vienos iš Šalių teisinio statuso, pavadinimo, adreso ar kitų rekvizitų pakeitimais ar patikslinimais, pranešami raštu kitai Šaliai ne vėliau kaip per 5 (penkias) darbo dienas nuo pakeitimo dienos. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
3. Bet kokie Sutarties pakeitimai ir papildymai įsigalioja nuo jų pasirašymo dienos, jeigu Šalių susitarime nenumatyta kitaip.

**IX SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Šalis neatsako už savo prievolių nevykdymą (ar netinkamą vykdymą), jei įrodo, kad prievolių nevykdymas (ar netinkamas vykdymas) kilo dėl aplinkybių, kurių Šalis sutarties sudarymo metu negalėjo kontroliuoti ir numatyti, todėl negalėjo užkirsti kelio šių aplinkybių ar jų padarinių atsiradimui.
2. Įvykus nenugalimos jėgos (*force majeure*) aplinkybėms, Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
3. Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo, raštu apie tai informuoti kitą Šalį, nurodydama aplinkybes, kurios trukdo jai vykdyti sutartinius įsipareigojimus, bei įvardyti tuos sutartinius įsipareigojimus, kurių ji negalės įvykdyti. Tokiu atveju prievolės nevykdomos, kol išnyks anksčiau išvardytos aplinkybės.
4. Pasibaigus nenugalimą jėgą lemiančioms aplinkybėms, Šalis privalo nedelsdama pranešti apie tai kitai Šaliai ir atnaujinti savo įsipareigojimų vykdymą.
5. Tais atvejais, kai dėl nenugalimos jėgos aplinkybių Šalis nevykdo savo sutartinių įsipareigojimų daugiau kaip 30 (trisdešimt) kalendorinių dienų, kita Šalis turi teisę nedelsdama nutraukti Sutartį apie Sutarties nutraukimą raštu informuodama kitą Šalį ne vėliau kaip prieš 10 kalendorinių dienų.
6. Pagrindas atleisti Šalį nuo atsakomybės atsiranda nuo informavimo apie nenugalimos jėgos aplinkybių atsiradimą momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**X SKYRIUS**

**SUTARTIES GALIOJIMAS IR NUTRAUKIMAS**

1. Sutartis įsigalioja abiem Šalims ją pasirašius. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.
2. Sutartis sudaryta neterminuotam laikotarpiui.
3. Sutartis pasibaigia, kai:
	1. Sutartis nutraukiama Šalių sutarimu;
	2. Sutartis nutraukiama vienašališkai Sutarties 42 punkte nustatyta tvarka;
	3. netenka galios teisės aktai, reglamentuojantys Šalių teisę teikti ar gauti duomenis arba kitais atvejais, dėl kurių TEIKĖJAS netenka teisės tvarkyti ir teikti duomenis, o GAVĖJAS gauti duomenis. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybės, apie kurias Ūkio subjektas įsipareigoja nedelsdamas, tačiau ne vėliau kaip per 3 (tris) darbo dienas nuo tokių aplinkybių atsiradimo, informuoti Registrų centrą, o Registrų centras – tik tais atvejais, jei apie tokias aplinkybes nebuvo skelbta viešai teisės aktų nustatyta tvarka.
4. Vienašališko Sutarties nutraukimo sąlygos ir tvarka:
	1. Šalis gali nutraukti Sutartį nesant Sutarties sąlygų pažeidimo, raštu įspėjusi kitą Šalį prieš 30 (trisdešimt) kalendorinių dienų. Laikoma, kad Sutartis nutraukta po 30 (trisdešimt) kalendorinių dienų nuo tokio pranešimo pateikimo dienos;
	2. Šalis gali nutraukti Sutartį kitai Šaliai nevykdant ar netinkamai vykdant sutartinius įsipareigojimus, raštu įspėjusi kitą Šalį prieš 10 (dešimt) darbo dienų. Laikoma, kad Sutartis nutraukta po 10 (dešimt) darbo dienų nuo tokio pranešimo pateikimo dienos;
	3. TEIKĖJAS gali nutraukti Sutartį ne vėliau kaip prieš 3 (tris) darbo dienas pranešęs GAVĖJUI, jeigu paaiškėja, kad GAVĖJAS duomenis gauna ne Sutartyje numatytais tikslais arba gautus duomenis naudoja kitu tikslu.
5. Sutarties pasibaigimo atveju, lieka galioti Sutarties nuostatos, susijusios su atsakomybe tarp Šalių pagal šią Sutartį, taip pat kitos Sutarties nuostatos, kurių galiojimas apibrėžtas pasibaigus Sutarties galiojimui arba kurios turi išlikti galioti, kad būtų visiškai įvykdyta ši Sutartis.

**XI SKYRIUS**

**BAIGIAMOSIOS NUOSTATOS**

1. Pasikeitus Sutartyje nurodytoms teisės aktų nuostatoms, Sutartis nekeičiama, o taikomos aktualios teisės aktų redakcijos.
2. Sutarties pakeitimai, papildymai yra neatskiriamos šios Sutarties dalys.
3. Jei pranešimas siunčiamas elektroniniu paštu ir jei jis išsiųstas darbo dieną iki darbo valandų pabaigos, laikoma, kad jį Šalis gavo tą pačią dieną. Jeigu jis išsiųstas nedarbo dieną arba pasibaigus darbo valandoms, laikoma, kad Šalis jį gavo kitą darbo dieną. Jei pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.
4. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai Šaliai. Kai Sutartį Šalys pasirašo kvalifikuotais elektroniniais parašais, pasirašomas 1 (vienas) elektroninis Sutarties egzempliorius, kuriuo Šalys pasidalina elektroninių ryšių priemonėmis.
5. Sutarties priedai yra neatskiriama šios Sutarties dalis.
6. Asmenų, atsakingų už duomenų perdavimą ir gavimą, kontaktiniai duomenys:
	1. Ūkio subjektas įsipareigoja sudaryti įstaigos vadovo parašu ir antspaudu patvirtintą asmenų, atsakingų už Sutarties organizacinių ir techninių klausimų įgyvendinimą, sąrašą jame nurodant šių asmenų kontaktinę informaciją: pareigas, vardą, pavardę, asmens kodą (tik už techninius klausimus atsakingų asmenų), el. pašto adresą, telefono numerį. Ūkio subjektas privalo saugoti šio dokumento originalą, o skenuotą dokumento kopiją Registrų centrui pateikti elektroniniu paštu, Sutarties XII skyriuje ,,Šalių rekvizitai ir parašai“ nurodytais kontaktiniais adresais. Pasikeitus atsakingiems asmenims, jų kontaktinei informacijai, Ūkio subjektas sąrašą turi nedelsdamas atnaujinti, o informaciją apie pasikeitimus ne vėliau kaip per 1 darbo dieną pateikti Registrų centrui el. p. e.sveikata@registrucentras.lt;
	2. Registrų centro atsakingų asmenų kontaktiniai duomenys yra pateikti interneto svetainėje [www.esveikata.lt/kontaktai](http://www.esveikata.lt/kontaktai).
7. Sutarties priedai:
	1. 1 priedas „Duomenų teikimo sąlygos“;
	2. 2 priedas „Pasižadėjimo neatskleisti duomenų, gaunamų iš Elektroninės sveikatos paslaugų ir bendradarbiavimo infrastruktūros informacinės sistemos, forma“

###### XII SKYRIUS

###### ŠALIŲ REKVIZITAI IR PARAŠAI

|  |  |
| --- | --- |
| **Valstybės įmonė Registrų centras** | [įveskite SPĮ pavadinimą] |
| Juridinio asmens kodas 124110246 | Juridinio asmens kodas [įveskite SPĮ juridinio asmens kodą] |
| PVM mokėtojo kodas LT241102419 | PVM mokėtojo kodas [įveskite SPĮ PVM kodą arba nurodykite „ne PVM mokėtojas“] |
| Buveinė Studentų g. 39, LT-08106 Vilnius | Adresas [įveskite korespondencijos adresą] |
| El. p. versloklientai@registrucentras.lt | El. p. [įveskite el. pašto adresą] |
| Tel. +370 5 262 2222 | Tel. [nurodykite telefono numerį] |
| Su ESPBI IS susijusiais administravimo klausimais prašome susisiekti:El. p. e.sveikata@registrucentras.lt Tel. +370 5 236 4577 |  |
| Nuotolinio konsultavimo skyriausVerslo klientų aptarnavimo grupės vadovėAsta Šileikienė | [įveskite SPĮ atstovo (sutartį pasirašančio asmens) pareigas, vardą, pavardę] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas)A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas)A.V.\* |
|  | \*Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose. |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. | [pasirinkite sutarties pasirašymo datą iš kalendoriaus] |

 Duomenų teikimo sutarties Nr.

1 priedas

**DUOMENŲ TEIKIMO SĄLYGOS**

1. Registrų centras suteikia prieigą Ūkio subjektui prie ESPBI IS portalo mokomosios aplinkos. Mokomoji aplinka pasiekiama <https://mokymai.esveikata.lt/> .
2. Registrų centras suteikia prieigą Ūkio subjektui prie ESPBI IS gamybinės aplinkos tik Ūkio subjekto elektroniniu paštu informavus Registrų centrą, kad Ūkio subjektas yra pasirengęs teikti ir gauti duomenis į / iš gamybinės aplinkos. Gamybinė aplinka konkrečiam Ūkio subjekto darbuotojui suteikiama tik išlaikius žinių patikrinimo testą.
3. Duomenų teikimo periodiškumas – ne rečiau kaip įvykus Sąlygų 2 priede nurodytam įvykiui.
4. Duomenys teikiami šifruotais ryšio kanalais naudojant:

|  |  |
| --- | --- |
|  | Taip – pažymėta, ne – tuščia |
| ESPBI IS portalo programinę įrangą. | [ ]  |
| Tinklinę sąsają (angl. *Web Service*), kai Ūkio subjektas turi savo informacinę sistemą.  | [ ]  |

|  |  |
| --- | --- |
|  |  |
| **Valstybės įmonė Registrų centras** | [įveskite SPĮ pavadinimą] |
|  |  |
| Nuotolinio konsultavimo skyriausVerslo klientų aptarnavimo grupės vadovėAsta Šileikienė | [įveskite SPĮ atstovo (sutartį pasirašančio asmens) pareigas, vardą, pavardę] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas)A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas)A.V.\* |
|  | \*Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose. |

Duomenų teikimo sutarties Nr.

2 priedas

**(Pasižadėjimo neatskleisti duomenų, gaunamų iš Elektroninės sveikatos paslaugų ir bendradarbiavimo infrastruktūros informacinės sistemos, forma)**

P A S I Ž A D Ė J I M A S

**NEATSKLEISTI DUOMENŲ, GAUNAMŲ IŠ ELEKTRONINĖS SVEIKATOS PASLAUGŲ IR BENDRADARBIAVIMO INFRASTRUKTŪROS INFORMACINĖS SISTEMOS**

20\_\_m. \_\_\_\_\_\_\_\_\_\_\_\_\_\_\_\_\_\_\_\_d.

[įveskite ūkio subjekto pavadinimą ir juridinio asmens kodą]

(Ūkio subjekto pavadinimas, juridinio asmens kodas)

Aš, [įveskite ūkio subjekto darbuotojo vardą, pavardę, gimimo data],

(Ūkio subjekto darbuotojo vardas, pavardė, gimimo data)

**pasižadu:**

* tvarkyti ir naudoti asmens ir kitus duomenis vadovaudamasis (-asi) 20\_ m. \_\_\_\_\_\_\_\_\_ d. Sutartyje su ūkio subjektu dėl duomenų teikimo ir gavimo, išduodant (parduodant) kompensuojamąsias medicinos pagalbos priemones pagal elektroninį receptą Nr. [\_\_\_\_\_\_] (toliau - Sutartis) nustatytu tikslu;
* saugoti asmens duomenų paslaptį;
* neatskleisti ir neperduoti tvarkomos informacijos nė vienam asmeniui, kuris nėra įgaliotas naudotis šia informacija;
* neperduoti tretiesiems asmenimis slaptažodžių, kitų duomenų ar/ir informacijos, taip pat elektroninio autentifikavimo priemonių, leidžiančių programinėmis ir techninėmis priemonėmis sužinoti asmens arba kitus duomenis;
* pastebėjęs (-usi) saugos dokumentuose nustatytų reikalavimų pažeidimų, nusikalstamos veikos požymių, neveikiančias arba netinkamai veikiančias elektroninės informacijos saugos (kibernetinio saugumo) užtikrinimo priemones ar kitas saugumo spragas, įvykius ar veiką, atitinkančią kibernetinio incidento, elektroninės informacijos saugos incidento ar asmens duomenų saugumo pažeidimo požymius, arba apie tai gavęs (-usi) informacijos iš kitų informacijos šaltinių, apie tai nedelsdamas (-a) pranešti valstybės įmonei Registrų centrui elektroniniu paštu pagalba@registrucentras.lt;
* viešai neskelbti informacijos apie saugumo spragas ir (ar) jų neišnaudoti pažeistoje sistemoje, nepakeisti elektroninės informacijos, kitaip nepaveikti registrų ir informacinių sistemų saugumo ir elektroninės informacijos;
* laikytis Sutarties 17 punkte įvardintuose teisės aktuose nurodytų duomenų saugos reikalavimų.

**Patvirtinu**, kad esu susipažinęs (-usi) su Lietuvos Respublikos valstybės informacinių išteklių valdymo įstatymu ir Sutarties 17 punkte nurodytais teisės aktais.

**Žinau,** kad turėsiu atsakyti Lietuvos Respublikoje galiojančių įstatymų ir kitų teisės aktų nustatyta tvarka, jei dėl mano veiksmų dėl šio pasižadėjimo nevykdymo arba netinkamo vykdymo valstybės įmonei Registrų centrui kils atsakomybė už asmens ar kitų duomenų atskleidimą.

**Šis pasižadėjimas galioja visą Sutarties vykdymo laiką ir neribotą laiką po Sutarties pasibaigimo, nepriklausomai nuo užimamų pareigų ir darbovietės, kurioje aš dirbsiu.**

[įveskite vardą, pavardę]

 (Vardas, pavardė) (Parašas, data)